Vëlkerschluecht vu Leipzig
Déi sougenannt Vëlkerschluecht bei Leipzig (16. bis 19. Oktober 1813) war déi entscheedend Schluecht vun de Befreiungskricher. An deene stoungen d'Truppe vun den Alliéierten Éisträich, Preisen, Russland a Schweden den Truppe vum Keeser Napoleon géinteniwwer.

Mat am Ganzen ongeféier 520.000 bedeelegten Zaldoten aus méi wéi enger Dose Vëlker war dat Gefecht bis Ufank vum Éischte Weltkrich déi gréisst Schluecht vun der Weltgeschicht. An dëser wichtegster Schluecht vum Befreiungskrich géint déi napoleonesch Friemherrschaft hunn déi zueleméissig iwwerleeën alliéiert Arméie vun den Éisträicher, Preisen, Russen a Schweden den Napoleon Bonaparte entscheedend geschloen, soudatt den Napoléon gezwonge war, sech mat sengen iwwereg gebliwenen Truppen aus Däitschland zeréckzezéien.

An der Schluecht si vun de 520.000 bedeelegten Zaldoten 115.000 Mann ëmkomm oder blesséiert ginn.

Am Joer 1913 – genee 100 Joer méi spéit – gouf dat 91 Meter héicht Vëlkerschluechtdenkmal fäerdeg an op där Plaz opgeriicht, wou déi meescht Zaldote gefall sinn.

Um Spaweck 

 D'Vëlkerschluecht vu Leipzig 1813 

Leipzig, Vëlkerschluecht vu
Schluechten
Leipzig
1813